Komission asetus (ETY) N:o 3036/88, annettu 30 päivänä syyskuuta 1988, voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta



Virallinen lehti nro L 271 , 01/10/1988 s. 0093 - 0093

Suomenk. erityispainos Alue 3 Nide 27 s. 0162

Ruotsink. erityispainos Alue 3 Nide 27 s. 0162



KOMISSION ASETUS (ETY) N:o 3036/88, annettu 30 päivänä syyskuuta 1988, voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 6 artiklan 7 kohdan, sekä katsoo, että komission asetuksella (ETY) N:o 3143/85(3), sellaisena kuin se on viimeksi muutettuna asetuksella (ETY) N:o 2097/88(4), otetaan käyttöön järjestelmä sellaisen interventiovoin, joka on tarkoitettu suoraan kulutukseen voiöljynä, myymiseksi alennettuun hintaan, ottaen huomioon toisaalta markkinatilanne, toisaalta voin julkisten varastojen pieneneminen, on syytä mukauttaa interventioelinten tämän järjestelmän perusteella myymään voihin sovellettavia hinnanalennuksia, asetuksen (ETY) N:o 3143/85 13 artiklassa säädetään, että tästä järjestelmästä aiheutuvat kustannukset rahoitetaan neuvoston asetuksen (ETY) N:o 1883/78(5), sellaisena kuin se on viimeksi muutettuna asetuksella (ETY) N:o 2050/88(6), 4 artiklan 1 kohdan toisessa, kolmannessa ja neljännessä alakohdassa tarkoitettujen säännösten mukaisesti; on syytä varmistaa tämän järjestelmän rahoitus tavanomaisten rahoitusta koskevien sääntöjen mukaisesti 1 päivästä lokakuuta 1988, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3143/85 seuraavasti: 1 Korvataan 2 artiklan 1 kohdan määrä "265 ECUlla" määrällä "240 ECUlla" ja määrä "263 ECUlla" määrällä "238 ECUlla" 1 päivästä lokakuuta 1988. 2 Korvataan 13 artiklan toinen alakohta 1 päivästä lokakuuta 1988 seuraavasti: "Poiketen siitä, mitä komission asetuksen (ETY) N:o 2776/88(*) 6 artiklan 2 kohdan toisessa alakohdassa säädetään, 2 artiklan 4 kohdan viimeisessä alakohdassa tarkoitetuista poisvienneistä syyskuun 1988 kuluessa aiheutuvien hävikkien määrä vähennetään menoista, jotka on ilmoitettava täysimääräisesti asetuksen (ETY) N:o 3184/83 liitteen II mukaisesti. (*) EYVL N:o L 249, 8.9.1988, s. 9" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä syyskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 110, 29.4.1988, s. 27 (3) EYVL N:o L 298, 12.11.1985, s. 9 (4) EYVL N:o L 184, 15.7.1988, s. 19 (5) EYVL N:o L 216, 5.8.1978, s. 1 (6) EYVL N:o L 185, 15.7.1988, s. 6